ສະຫະລັດ ຮຽກຮ້ອງໃຫ້ມຽນມາ ທຳການປະຕິຮູບ
ທ່ານນາງ Clinton ຮຽກຮ້ອງໃຫ້ມຽນມາ ປ່ອຍນັກໂທດການເມືອງ ແລະທຳການປະຕິຮູບອື່ນໆ
ໃນວັນສຸກມື້ນີ້ລັດຖະມົນຕີການຕ່າງປະເທດສະຫະລັດທ່ານນາງ Hillary Clinton ໄດ້ຮຽກ ຮ້ອງໃຫ້ມຽນມາປ່ອຍພວກນັກໂທດການເມືອງ ແກ້ໄຂບັນຫາຄວາມວິຕົກກັງວົນກ່ຽວກັບການ ຫ້າມແຜ່ຜາຍອາວຸດນິວເຄລຍແລະເລີ່ມເປີດການເຈລະຈາຫາລືກັບທ່ານນາງອອງຊານຊູຈີຜູ້ນຳ ພັກຝ່າຍຄ້ານຂອງມຽນມາ ທ່ານນາງ Clinton ກ່າວຕໍ່ບັນດາຜູ້ຕາງໜ້າທີ່ໄປຮ່ວມກອງປະຊຸມວ່າດ້ວຍຄວາມໝັ້ນຄົງພູ ມີພາກຂອງສະມາຄົມອາຊ່ຽນ ທີ່ເກາະບາຫຼີ ປະເທດອິນໂດເນເຊຍວ່າ ມຽນມາແມ່ນບັນຫາ ທ້າທາຍທີ່ສຳຄັນ ທີ່ກຳລັງປະເຊີນໜ້າກັບສະມາຄົມບັນດາປະຊາຊາດໃນເຂດເອເຊຍຕາເວັນ ອອກສຽງໃຕ້ ທີ່ມີສະມາຊິກ 10 ປະ ເທດ ແລະຈະຕ້ອງໄດ້ຮັບການແກ້ໄຂ ນອກນັ້ນແລ້ວ ທ່ານນາງ Clinton ຍັງໄດ້ຕັ້ງຄຳຖາມກ່ຽວກັບຄວາມຄິດທີ່ຈະອະນຸຍາດໃຫ້ ມຽນມາ ເຂົ້າກຳຕຳແໜ່ງຜູ້ນຳຂອງສະມາຄົມອາຊ່ຽນໃນປີ 2014 ໂດຍເວົ້າວ່າ ຜູ້ທີ່ຈະເຂົ້າ ມາເປັນປະທານວຽນນີ້ ຈະສ້າງຄວາມກ້າວໜ້າໃນດ້ານຄວາມໜ້າເຊື່ອຖື ແລະບົດບາດການ ນຳພາຂອງກຸ່ມດັ່ງກ່າວໄດ້ຫຼືບໍ່